“नब’ कुमार सारनिया बिथांनि बेरेखायै हादोरसानि गुबुन गुबुन पुलिस थानाफोराव गोबां हिंसायारि जाथायनि पुलिस केसफोर दङोब्लाबो बिथांआ नंखाय ट्रायबेल फोरमानलाइ लानानै बड’लेन्ड हालामआव बर’ आरो अ-बर’नि गेजेराव सोखावलु गोहो लाबोनानै थांनाय लख सभा बिसायखथिआव क’कराझार बियाबनिफ्राय देरहासार जानो हादोंमोन” होन्ना दानि क’कराझार बियाबआव जिरायनानै थानाय नब’कुमार सारनिया बिथांखौ नोजोर होनानै नार्जारि बिथांआ बुङो। बिथांआ ट्रायबेलनि हेंथा एबा Anti-Tribal राजखान्थिनि गोरोन्थि लामाजों दैदेनजानो नाङा होन्ना ट्रायबेल माहारिखौ खावलायो।